கேள்வி: பாம்பன் கலங்கரை விளக்கம் - அமைப்பு பற்றி விளக்கவும்.
பதில்: பாம்பன் கலங்கரை விளக்கம் முதலில் 1845 ஆம் ஆண்டு கட்டப்பட்டது. துவக்கத்தில், இந்த கலங்கரை விளக்கத்திற்கு மீன் எண்ணெய், தாவர எண்ணெய் போன்றவை எரிபொருளாகப் பயன்படுத்தப்பட்டன. 1923 ஆம் ஆண்டு, பாம்பன் கலங்கரை விளக்கம் புதுப்பிக்கப்பட்டது. இந்திய விடுதலைக்குப் பின்னர், மின்சாரம் மூலம் இயங்கும் விளக்குகள் கலங்கரை விளக்கத்தில் பொருத்தப்பட்டன. இது ஒரு உருளை கோபுரமாகவும் இதன் மேல்மாடத்தில் விளக்கு கொண்டதாக அமைக்கப்பட்டது. இது வெள்ளை மற்றும் கருப்பு பட்டைகளாக வண்ணம் பூசப்பட்ட அடையாளத்தோடு காணப்படுகிறது. உச்சியில் வெள்ளை மேல் மாடத்துடன் அதில் சிவப்பு கூரையுடனும் உள்ளது. கலங்கரை விளக்கம் 66 அடி (20 மீ) உயரம் கொண்டதாக உள்ளது. இதில் 9 விநாடிகளுக்கு ஒருமுறை மூன்று வெள்ளை ஒளி பாய்ச்சல்களை வீசுகிறது. இந்த வெளிச்சமானது கரையிலிருந்து 14 கடல் மைல் தொலைவு வரை பார்க்க இயலும். தற்போது, இங்கிருந்து ரேடியோ அலைகள்மூலம் எச்சரிக்கைத் தகவல்களும் அனுப்பப்படுகின்றன.[https://www.vikatan.com/news/tamilnadu/government-to-construct-new-light-house-in-dhanushkodi-beach `50 மீட்டர் உயரம்; சோலார் மின்சக்தி; 18 கடல்மைல் தூரம்!' - தனுஷ்கோடியில் புதிய கலங்கரை விளக்கம், ஆனந்த விகடன், இரா. மோகன், பார்த்த நாள் 2020 பெப்ரவரி 21] இந்த கலங்கரை விளக்கமானது பாம்பன் பாலத்தின் கிழக்கே பாம்பன் தீவின் வடக்கு மேற்கு பக்கத்தில் அமைந்துள்ளது.